### Beslutning

Birger Rasmussen, Alvin Holm, Nicoline Hermansen, Vagn Nissen, Robert Mortensen og Bob Lund kunne tiltræde indstillingen i overensstemmelse med Magistratens anbefaling.

 Bob Lund kunne tiltræde indstillingen med bemærkning om, at det er vigtigt, at der hurtigst muligt etableres et parkér og rejs anlæg ved en af de store buskorridorer, således der kan indhentes erfaringer hermed.

 Alvin Laursen tog forbehold med henblik på en nærmere drøftelse i byrådsgruppen, idet Venstre ønsker, at der inden for den eksisterende bevilling etableres et parkér og rejs anlæg ved en indfaldsvej.

Strategi for anlæg til kombinationsrejser. Redegørelse for planlagte opgraderinger af standsningssteder på letbanen. Anmodning om bevilling til anlæg for kombinationsrejser i [adresse], Lystrup og [adresse].

### Resumé

[adresse] har et mål om at sikre mobilitet og forbundethed.

 Anlæg til kombinationsrejser er et middel i realisering af målet - ved at fremme samspillet mellem og muligheder for at kombinere forskellige transportmidler.

 Teknik og Miljø har udarbejdet en strategi for en indsats, som anbefales godkendt som afsæt for udvikling og konkretisering af forskellige anlæg til kombinationsrejser.

 Det handler om at kunne kombinere brugen af bil med tog/bus eller cykel eller at kombinere kollektive transportmidler, især i den daglige pendling.

 Som en konkret del af indsatsen foreslås investeringer i sammenhæng med etablering af letbanen. Det drejer sig om en række projekter på standsningsstederne, herunder større anlæg i [adresse], Lystrup og [adresse].

 Der er tale om projekter for i alt 41,4 mio. kr. Finansieringen sker med midler, der er reserverede til formålet, herunder midler fra budgetforlig 2016, fra MOVE-fonden og i form af byggemodningsmidler til et [adresse] og Rejs anlæg i [adresse]. Desuden indgår statstilskud.

### Indstilling

At 1)    Strategi for anlæg til kombinationsrejser, som beskrevet i indstillingen, godkendes som grundlag for udvikling og konkretisering af indsatsen.

 At 2)    Standsningssteder på letbanens 1. etape opgraderes med faciliteter for kombinationsrejser som beskrevet i indstillingen og indenfor afsatte midler hertil.

 At 3)    Der godkendes anlægsbevilling på 31,4 mio. kr. i 2016-priser, jævnfør beskrivelser i afsnit 7.

 At 4)    Der godkendes anlægsbevilling på 10,0 mio. kr. i 2016-priser, finansieret af Byggemodning i [adresse] jævnfør afsnit 7.

 At 5)    Der godkendes en indtægtsbevilling på 3,9 mio. kr. i 2016-priser, som udgør tilskud fra Statens Cykelpulje.

 At 6)    Teknik og Miljø bemyndiges til om nødvendigt at gennemføre åstedsforretninger for opgraderingsprojekter på letbanens standsningssteder.

### Sagens forløb

21-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-09-2016 Magistraten
Fremsendes til [adresse] med bemærkning, at Magistraten i mødet den 26. september 2016 anbefaler, at byrådet tiltræder Magistratsafdelingen for Teknik og Miljøs indstilling af den 14. september 2016.

 Borgmester Åge Hansen, Rådmand Zelma Toft og Steve Gregersen deltog ikke i sagens behandling.
 12-10-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 12. oktober 2016.
 31-10-2016 Teknisk Udvalg
Birger Rasmussen, Alvin Holm, Nicoline Hermansen, Vagn Nissen, Robert Mortensen og Bob Lund kunne tiltræde indstillingen i overensstemmelse med Magistratens anbefaling.

 Bob Lund kunne tiltræde indstillingen med bemærkning om, at det er vigtigt, at der hurtigst muligt etableres et parkér og rejs anlæg ved en af de store buskorridorer, således der kan indhentes erfaringer hermed.

 Alvin Laursen tog forbehold med henblik på en nærmere drøftelse i byrådsgruppen, idet Venstre ønsker, at der inden for den eksisterende bevilling etableres et parkér og rejs anlæg ved en indfaldsvej.